als_Latn dik_Latn tur_Latn
Grusht policitPublikuar 1 year ago në Zëri
Ka ardhur me veturë zvicerane në Gjilan dhe kur e ka parkuar gabimisht atë, ka marrë vërejtje nga polici, por “zvicerani” nuk i është bindur urdhrave të policit, e bile e ka qëlluar edhe me grusht, andaj ai është shoqëruar në polici.
Togeri Ismet Hashani, zëdhënës i Policisë së Kosovës për Rajonin e Gjilanit, ka thënë se Njësiti Patrullues i Policisë me Biçikleta, gjatë punëve rutinë për pastrimin e trotuareve dhe largimin e veturave të parkuara në hapësirat e lëvizjes së këmbësorëve, i kanë kërkuar dokumentet të dyshuarit N. H. (1961), pasi që i njëjti e kishte parkuar në trotuar veturën e markës “Fiat” me targa zvicerane.
I dyshuari ka refuzuar dhënien e dokumenteve dhe ka tentuar ta marr veturën dhe të ikë, e këtë e ka pamundësuar njësiti patrullues duke ia nxjerrë çelësat nga vetura.
Atëherë, i dyshuari e ka sulmuar njërin nga policët duke e goditur në gjoks, me ç’rast polici ka pësuar lëndime trupore. I dyshuari është venë nën kontroll dhe është dërguar në Stacionin Policor në Gjilan, ku edhe është intervistuar.
Me vendim të Prokurorit, ndaj të dyshuarit është caktuar masa e ndalimit për 48 orësh.
als_Latn als_Latn als_Latn als_Latn als_Latn als_Latn